
ԳԵՐԱԿԱ ՈԼՈՐՏՈՒՄ ԻՐԱԿԱՆԱՑՎՈՂ ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ ՆԵՐՄՈՒԾՎՈՂ ՏԵԽՆՈԼՈԳԻԱԿԱՆ ՍԱՐՔԱՎՈՐՈՒՄՆԵՐԻ, ԴՐԱՆՑ ԲԱՂԿԱՑՈՒՑԻՉ ՈՒ ՀԱՄԱԼՐՈՂ ՄԱՍԵՐԻ, ՀՈՒՄՔԻ և (ԿԱՄ) ՆՅՈՒԹԵՐԻ ՆԿԱՏՄԱՄԲ ՍԱԿԱԳՆԱՅԻՆ, ՄԱՍՆԱՎՈՐԱՊԵՍ, ՆԵՐՄՈՒԾՄԱՆ ՄԱՔՍԱՏՈՒՐՔԻՑ ԱԶԱՏԵԼՈՒ ԱՐՏՈՆՈՒԹՅՈՒՆԻՑ ՕԳՏՎԵԼՈՒ ՀԱՄԱՐ «ՅՈՒՆԻՎԵՐՍԱԼ ՔԼՈԶՐՍ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿՈՂՄԻՑ ՆԵՐԿԱՅԱՑՎԱԾ ՀԱՅՏԸ ԲԱՎԱՐԱՐԵԼՈՒ ԵՎ ԱՐՏՈՆՈՒԹՅՈՒՆԸ ԿԻՐԱՌԵԼՈՒ ՄԱՍԻՆ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ
	1. ՀՀ ֆինանսների նախարարություն

	13-07-2026թ.

	
	N 02/2-1/19000-2026

	1․ Դիտողություններ և առաջարկություններ չկան:

	Ընդունվել է։ 

	[bookmark: _Hlk69199583]2. ՀՀ պետական եկամուտների կոմիտե

	10-07-2026թ. 

	
	N 01/3-2/42134-2026

	1․Նախագծի հավելվածի հումքի և նյութերի ցանկում ներկայացված ապրանքների վերաբերյալ տեղեկությունները բավարար չեն Եվրասիական տնտեսական միության արտաքին տնտեսական գործունեության ապրանքային անվանացանկի տասը նիշի մակարդակով դասակարգման ճշգրտության վերաբերյալ դիրքորոշում ներկայացնելու համար:
Միաժամանակ, «ՅՈՒՆԻՎԵՐՍԱԼ ՔԼՈԶՐՍ» փակ բաժնետիրական ընկերությունը (ՀՎՀՀ 02669212, գրանցված 26.10.2017թ.) գործում է հարկման ընդհանուր համակարգում, ըստ ներկայացրած վերջին 2026 թվականի մայիս ամսվա եկամտային հարկի և սոցիալական վճարի ամսական հաշվարկի ունի 30 հարկման բազա ունեցող վարձու աշխատող: Ընկերության 2024 թվականի հարկման բազա ունեցող վարձու աշխատողների միջին ամսական թվաքանակը կազմել է 32, իսկ 2025 թվականինը` 29։
Ընկերության կողմից նախագծին կից ներկայացված փաստաթղթերում 2024 թվականի մասով լրացված տեղեկատվությունը չի համընկնում հարկային մարմնի տեղեկատվական բազայում առկա տվյալների հետ, իսկ 2025 թվականի մասով լրացված տեղեկատվությունը համընկնում է։ 07.07.2026թ. դրությամբ ընկերությունը չունի հարկային մարմնի կողմից վերահսկվող եկամուտների գծով ժամկետանց պարտավորություններ, և 09․07․2026թ. դրությամբ մաքսային վճարների գծով պարտավորություններ առկա չեն։	
2․Հայաստանի Հանրապետության կառավարության 2015 թվականի սեպտեմբերի 17-ի N 1118-Ն որոշմամբ հաստատված հավելվածի Ձև N 4-ի ծանոթագրությունների 3-րդ մասի համաձայն՝ մաքսային մարմինների կողմից արտոնության կիրառման համար ապրանքների նույնականացման նպատակով պարտադիր է նույն ձևի 2-րդ, 3-րդ, 4-րդ, 5-րդ և 6-րդ սյունակներում նշված տեղեկությունների համապատասխանությունը ներմուծված ապրանքի վերաբերյալ տեղեկություններին, իսկ մնացած սյունակներում նշված տեղեկություններից կարող են շեղվել ներմուծված ապրանքի վերաբերյալ տեղեկությունները:
Միաժամանակ, ներմուծման մաքսատուրքից ազատման արտոնություն նախատեսող՝ կառավարության որոշումներով հաստատվող ապրանքների ցանկերի 3-րդ և 4-րդ սյունակներում որոշ դեպքերում տրվում են նկարագրեր, որոնք ապրանքների ներմուծման ժամանակ մաքսային գործառնությունների համար հիմք հանդիսացող փաստաթղթերում բացակայում են, ինչը կարող է գործնականում արտոնությունների կիրառման ժամանակ հանգեցնել տարընկալումների։ Հաշվի առնելով նշվածը, առաջարկում ենք խնդրո առարկա դեպքերում ապրանքների ցանկի 3-րդ և 4-րդ սյունակներում արտացոլել մաքսային գործառնությունների համար հիմք հանդիսացող փաստաթղթերին համապատասխան նկարագրեր՝ ապահովելով նաև արտոնության կիրառման համար ԱՏԳ ԱԱ ծածկագրերին համապատասխանությունը, իսկ արտոնության կիրառման տեսանկյունից նշանակություն չունեցող նկարագրերը ապրանքների ցանկերում չնախատեսել։

	Ընդունվել է։














Ընդունվել է ի գիտություն։ 





Ընդունվել է ի գիտություն։

	3․ ՀՀ արդարադատության նախարարություն
	03-07-2026թ․

	
	N /27.4.2/36592-2026

	1․ «Գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումների, դրանց բաղկացուցիչ ու համալրող մասերի և (կամ) հումքի ու նյութերի նկատմամբ սակագնային, մասնավորապես, ներմուծման մաքսատուրքից ազատելու արտոնությունից օգտվելու համար «ՅՈՒՆԻՎԵՐՍԱԼ ՔԼՈԶՐՍ» փակ բաժնետիրական ընկերության կողմից ներկայացված հայտը բավարարելու և արտոնությունը կիրառելու մասին» Հայաստանի Հանրապետության կառավարության որոշման նախագծի վերաբերյալ բովանդակային դիտողություններ և առաջարկություններ չունենք։ Միաժամանակ հայտնում ենք, որ անհրաժեշտ է նախագծի վերնագրում և 1-ին կետում «համալրող մասերի և (կամ) հումքի ու նյութերի» բառերը փոխարինել «համալրող մասերի, հումքի և (կամ) նյութերի» բառերով։

	Ընդունվել է։





